Oliver Lüütsepp

Oliver Lüütsepp (sündinud 4. augustil 1986 Võrus) on eesti võrkpallitreener. Aastatel 2012–2017 oli ta koos Ülari Kaibaldiga Eesti poiste noortekoondise (sündinud 1997 ja hiljem) vanemtreener, kuid suurematel rahvusvahelistel turniiridel valikturniiridest kaugemale ei jõutud. Aastatel 2018–2019 tegutses ta Eesti naiste võrkpallikoondise juures abitreenerina, tol ajal oli koondise peatreeneriks Andrei Ojamets. Koondisega jõuti ajaloos esmakordselt Euroopa meistrivõistluste finaalturniirile. 2020. aastal asus Lüütsepp Cedric Enardi juhendatava Eesti võrkpallikoondise abitreeneriks. Aastal 2022 jätkas ta tööd abitreenerina uue peatreeneri Fabio Soli kõrval. Hooajal 2015/16 alustas Lüütsepp peatreenerina tööd Eesti meistriliiga klubis Bigbank Tartu, kus ta oli eelnevalt aastaid tegutsenud Rainer Vassiljevi ja Andrei Ojametsa kõrval abitreenerina. Ta oli klubi peatreener kokku peaaegu kolm hooaega, mille jooksul saavutati teine koht Eesti meistrivõistlustel ja Eesti karikavõistlustel ning korra kolmas koht Balti liigas. Hooaja 2017/18 otsustavas faasis astus Lüütsepp peatreeneri kohalt tagasi, kui kohta Credit24 Meistriliiga finaalturniirile ei suudetud tagada. Hooajal 2018/19 suundus ta esmakordselt välismaale, Soomesse, Akaa Volley peatreeneriks ja juhendas meeskonda kolm hooaega. Hooajal 2019/20 jäid Soomes koroonapandeemia tõttu medalid välja mängimata. Parimaks tulemuseks jäid Soome karikavõistlustel poolfinaali jõudmine ning Soome meistrivõistlustel kuuendad kohad. Hooajaks 2021/22 naasis ta Eestisse ning töötas taas abitreenerina Bigbank Tartu meeskonna juures, kus peatreener oli Alar Rikberg. Sel hooajal võideti meeskonnaga kõik tiitlid (Eesti karika- ja meistrivõistlused ning Credit24 Meistriliiga). Alates hooajast 2022/23 naasis Eesti meistriliigasse Barrus Võru võrkpalliklubi, kus Lüütsepp täidab peatreeneri rolli. Hooajal 2023/24 jõuti klubi ajaloos esmakordselt Eesti meistrivõistluste finaali, kus saavutati teine koht. Klubivõrkpallis 2016/17 Balti liiga Bigbank Tartuga 2016/17 Eesti meistrivõistlused Bigbank Tartuga 2017/18 Eesti karikavõistlused Bigbank Tartuga 2022/23 Eesti meistrivõistlused Barrus Võruga 2023/24 Eesti meistrivõistlused Barrus Võruga Eesti võrkpallikoondisega 2021 Euroopa Liiga Klubivõrkpallis 2010/11 Eesti meistrivõistlused Tartu Pere Leivaga 2011/12 Eesti karikavõistlused Tartu Pere Leivaga 2011/12 Eesti meistrivõistlused Tartu Pere Leivaga 2013/14 Balti liiga Bigbank Tartuga 2013/14 Eesti meistrivõistlused Bigbank Tartuga 2014/15 Balti liiga Bigbank Tartuga 2014/15 Eesti meistrivõistlused Bigbank Tartuga 2021/22 Eesti karikavõistlused Bigbank Tartuga 2021/22 Balti liiga Bigbank Tartuga 2021/22 Eesti meistrivõistlused Bigbank Tartuga Noortekoondis Poisid 97 Eesto Võrkpalli Liidu arhiiv. Selgusid Eesti võrkpallinaiskonna kandidaadid ERR arhiiv, 20.04.2018. Eesti võrkpallinaiskond pääses esmakordselt EM-finaalturniirile ERR, 09.01.2019. Selgusid meeste võrkpallikoondise kandidaadid ja taustajõud ERR, 08.04.2020. Eesti võrkpallikoondis 2022 Eesti Võrkpalli Liit. Lüütsepp võtab Tartu Bigbanki ohjad Ojametsalt üle, Meresaar abitreeneriks Postimees arhiiv, 24.04.2015. Oliver Lüütsepp loobus Tartu Bigbanki juhendamisest ERR arhiiv, 19.03.2018. Lüütsepp ja Akaa said juba hooaja neljanda 2:3 kaotuse ERR, 03.11.2018. Lüütsepp sõlmis soomlastega uue lepingu, Naaber kuulab maad Võrkpall24, 30.03.2020. Akaa-Volley Volleybox. Tartu Bigbanki treenerite tiimiga liitus Oliver Lüütsepp Postimees, 27.04.2021. Aadu Luukase karikas jäi Tartusse ERR, 22.12.2021. Bigbank alistas kindlalt TalTechi ja krooniti Balti liiga võitjaks ERR, 26.02.2022. Tartu Bigbank krooniti Eesti meistriks ERR, 06.04.2022. Võru peatreeneriks saab sünnilinna naasev Oliver Lüütsepp ERR, 18.04.2022. Meelis Naudi: FOTOD | Võru Barrus pääses esmakordselt Eesti meistrivõistlustel finaali. „Nüüd tahaks pidutseda, aga ei saa, reedel on juba finaal!“ Delfi, 26.03.2024.